Dagtilbuds-, Skole- og Familieudvalget (DSFU) — 2025-11-04

Punkt 1: Godkendelse af dagsorden - DSFU møde 4.11.25
Sagsnummer: 24/32280
Beslutning: Godkendt.

Punkt 2: Orientering om data på det specialiserede område
Sagsnummer: 25/25455
Resumé: Til udvalgets orientering er rapporten 'Det specialiserede område - data i overblik 2025’ vedlagt. Endvidere har udvalget ønsket en række yderligere data indenfor det specialiserede område for såvel dagtilbud som skoler.
Indstilling: Børne- og Familiechefen og skolechefen indstiller til Dagtilbuds-, Skole- og Familieudvalget, at orienteringen tages til efterretning
Beslutning: Taget til efterretning.

Punkt 3: Godkendelse af budgetopfølgning for bevilling 41 Skoler pr. 30. september 2025
Sagsnummer: 25/20518
Resumé: Dagtilbuds-, Skole- og Familieudvalget skal godkende resultatet af budgetopfølgningen, som er gennemført pr. 30. september 2025 for bevilling 41 Skoler. Der er stort set balance på bevillingen. Samlet set forventes et mindreforbrug på 2,303 mio. kr. Dette dækker over flere områder, både centralt og decentralt, hvor der er mer- og mindreforbrug i forhold til det budgetlagte. De væsentligste differencer er beskrevet i sagen nedenfor.
Indstilling: Skolechefen og økonomichefen indstiller til Dagtilbuds-, Skole- og Familieudvalget, at resultatet af fagudvalgets budgetopfølgning godkendes at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet
Beslutning: Godkendt. Indstillingen anbefales.

Punkt 4: Godkendelse af budgetopfølgning for bevilling 43 Dagpleje og daginstitutioner pr. 30. september 2025
Sagsnummer: 25/28093
Resumé: Dagtilbuds-, Skole- og Familieudvalget skal godkende resultatet af budgetopfølgningen, som er gennemført pr. 30 september for bevilling 43 Dagpleje og daginstitutioner. Der forventes et mindreforbrug på bevillingen på samlet 7,7 mio. kr. Det skyldes primært engangsindtægter fra årsreguleringer af tilskud til friplads på 4,6 mio. kr. samt 2,7 mio. kr. til meritpædagoger som tidsforskydes, da alle pengene er i budgettet i år, men udgifterne afholdes over flere år. Daginstitutionerne har øget deres forventning til forbruget i forhold til sidste opfølgning og forventer nu et mindreforbrug på 1,3 mio. kr. Der er fortsat ledelsesmæssigt fokus på, at daginstitutionerne bruger de penge, de har fået, i indeværende år.
Indstilling: Børne- og familiechefen og økonomichefen indstiller til Dagtilbuds-, Skole- og Familieudvalget, at resultatet af fagudvalgets budgetopfølgning godkendes at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet
Beslutning: Godkendt. Indstillingen anbefales.

Punkt 5: Godkendelse af budgetopfølgning for Bevilling 44 - Socialtilsyn Midt pr. 30. september 2025
Sagsnummer: 25/11979
Resumé: Dagtilbuds-, Skole- og Familieudvalget skal godkende resultatet af budgetopfølgningen, som er gennemført pr. 30. september for bevilling 44 – Socialtilsyn Midt. Der er et forventet mindreforbrug på i alt 5,2 mio. kr. på bevilling 44 – Socialtilsyn Midt, der overføres til 2026. Mindreforbruget er opstået som følge af høj aktivitet, uden det har været muligt at rekruttere medarbejdere til den høje aktivitet.
Indstilling: Koncerndirektør Peter Sinding Poulsen og økonomichefen indstiller til Dagtilbuds-, Skole- og Familieudvalget, at resultatet af fagudvalgets budgetopfølgning godkendes
Beslutning: Godkendt.

Punkt 6: Godkendelse af budgetopfølgning for bevilling 45 - Børn og unge med særlige behov pr. 30. september 2025
Sagsnummer: 25/11938
Resumé: Dagtilbuds-, Skole- og Familieudvalget skal godkende resultatet af budgetopfølgningen, som er gennemført pr. 30. september for bevilling 45, Børn og unge med særlige behov. Bevilling 45 omfatter udgifter og indtægter til Familie og Børnehandicap og til Sundhedsplejen. På bevillingen forventes et samlet mindreforbrug på 7,9 mio. kr. Mindreforbruget skyldes merindtægter på særligt dyre enkeltsager på 9,0 mio. kr. På serviceudgifter er der et samlet forventet merforbrug på 1,1 mio. kr. I budget 2025 blev serviceudgiftsrammen for området udvidet med 8,2 mio. kr. svarende til den forventede budgetudfordring. Ved budgetopfølgningen pr. 31. marts blev området tildelt 5 mio. kr. i 2025 til sikring af overensstemmelse mellem budget og forventet forbrug. Pr. 31. maj forventedes et samlet mindreforbrug på bevilling 45 på 6,5 mio. kr. fordelt med 2,2 mio. kr. i mindreforbrug på serviceudgifterne og et mindreforbrug på særligt dyre enkeltsager på 4,4 mio. kr.
Indstilling: Børne- og Familiechefen og økonomichefen indstiller til Dagtilbuds-, Skole- og Familieudvalget, at resultatet af fagudvalgets budgetopfølgning godkendes at bevillingsflytninger og tillægsbevillinger, der indgår i denne budgetopfølgning, indstilles til godkendelse i Økonomi- og Erhvervsudvalget henholdsvis byrådet
Beslutning: Godkendt. Indstillingen anbefales.

Punkt 7: Godkendelse af budgetopfølgning for bevilling 47 - Sociale overførsler pr. 30. september 2025
Sagsnummer: 25/11958
Resumé: Dagtilbuds-, Skole- og Familieudvalget skal behandle resultatet af budgetopfølgningen, som er gennemført pr. 30. september 2025 for bevilling 47 Handicap – sociale overførsler. Der forventes et samlet forventet merforbrug på 5,5 mio. kr. i 2025. Bevillingen indeholder primært udgifter til tabt arbejdsfortjeneste der står for godt 80 % af budgettet, men også merudgifter til medicin mv. og hjemmetræning.
Indstilling: Børne- og Familiechefen og økonomichefen indstiller til Dagtilbuds-, Skole- og Familieudvalget, at resultatet af budgetopfølgningen godkendes
Beslutning: Godkendt.

Punkt 8: Drøftelse af Civilsamfundsudvalgets anbefalinger til at styrke samarbejdet mellem Silkeborg Kommune og civilsamfundet
Sagsnummer: 24/1771
Resumé: Efter byrådets godkendelse af Civilsamfundsudvalgets anbefalinger til at styrke samarbejdet mellem Silkeborg Kommune og civilsamfundet fremsendes anbefalingerne til drøftelse i fagudvalgene. Fagudvalgene drøfter det videre arbejde med at omsætte anbefalingerne til handling mhp. overlevering til kommende udvalg.
Indstilling: Civilsamfundsudvalget indstiller til Dagtilbuds-, Skole- og Familieudvalget, at Civilsamfundsudvalgets anbefalinger til at styrke samarbejdet mellem Silkeborg Kommune og civilsamfundet drøftes mhp., at anbefalinger medtages i notatet til overlevering til nyt fagudvalg.
Beslutning: Drøftet. Overleveres til kommende udvalg.

Punkt 9: Til orientering - DSFU møde 4.11.25
Sagsnummer: 24/32280
Beslutning: ..

Punkt 10: Underskriftsside - DSFU møde 4.11.25
Sagsnummer: 24/32280
Beslutning: ..